**ΑΝΑΡΤΗΤΕΑ ΣΤΟ ΔΙΑΥΓΕΙΑ**

**Λιβαδειά 12 /02/2025**

**Αριθμ. Πρωτ.: 2816**

**ΑΠΟΣΠΑΣΜΑ**

**Από το πρακτικό της αριθμ. 5ης /2025 ΤΑΚΤΙΚΗΣ Συνεδρίασης**

**της Δημοτικής Επιτροπής Δήμου Λεβαδέων**

**Αριθμός απόφασης : 34**

**΄Εγκριση άσκησης προσφυγής ενώπιον της Ειδικής Επιτροπής του άρθρου 152 του ν. 3463/2006, κατά της με αριθμ πρωτ. 2372/16-01-2025 απόφασης του Γραμματέα της Αποκεντρωμένης Διοίκησης Θεσσαλίας – Στερεάς Ελλάδας, λόγω ακύρωσης της υπ’ αριθμ. 503/2024 (ΑΔΑ: 6ΗΔΟΩΛΗ-1ΓΖ), απόφασης της Δημοτικής Επιτροπής του Δήμου Λεβαδέων.**

Στη Λιβαδειά σήμερα 11η Φεβρουαρίου 2025 ημέρα Τρίτη και, ώρα 13.45 και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 2481/07-02-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν

παρόντα 5 (πέντε) , ήτοι

**ΠΑΡΟΝΤΕΣ ΑΠΟΝΤΕΣ**

1. Καραμάνης Δημήτριος-Πρόεδρος 1. Παπαβασιλείου Αικατερίνη

2. Τουμαράς Βασίλειος 2. Ταγκαλέγκας Ιωάννης

3. Αγνιάδης Παναγιώτης Αν και είχαν νόμιμα προσκληθεί

4. Καλλιαντάσης Χρήστος

5. Μίχας Δημήτριος

Ο Πρόεδρος της Δημοτικής Επιτροπής ενημέρωσε το σώμα ότι υποβλήθηκε το με αριθμ. πρωτ. 2727/11-02-2025 έγγραφο του Γραφείου Δημάρχου Λεβαδέων με θέμα *΄΄Εγκριση άσκησης προσφυγής ενώπιον της Ειδικής Επιτροπής του άρθρου 152 του ν. 3463/2006, κατά της με αριθμ πρωτ. 2372/16-01-2025 απόφασης του Γραμματέα της Αποκεντρωμένης Διοίκησης Θεσσαλίας – Στερεάς Ελλάδας, λόγω ακύρωσης της υπ’ αριθμ. 503/2024 (ΑΔΑ: 6ΗΔΟΩΛΗ-1ΓΖ), απόφασης της Δημοτικής Επιτροπής του Δήμου Λεβαδέω΄΄* για συζήτηση του θέματος εκτός ημερήσιας διάταξης ως κατεπείγον.

Το κατεπείγον του θέματος του θέματος συνίσταται στο γεγονός ότι η προθεσμία για την άσκηση της προσφυγής λήγει στις 15-02-2025.

Σύμφωνα με τις διατάξεις του άρθρου 75 παρ. 3 του Ν. 3852/2010 καθώς και της αριθ. 303/2024 εγκυκλίου του Υπουργείου Εσωτερικών «Λειτουργία Δημοτικής Επιτροπής»η επιτροπή μπορεί να αποφασίζει με την απόλυτη πλειοψηφία του συνολικού αριθμού των μελών της ότι συγκεκριμένο θέμα το οποίο δεν έχει εγγραφεί στην ημερήσια διάταξη είναι κατεπείγον να το συζητά και να λαμβάνει απόφαση γι΄ αυτό με την ίδια πλειοψηφία , πριν από την έναρξη της συζήτησης των θεμάτων της ημερήσιας διάταξης.

Ακολούθως ο Πρόεδρος κάλεσε τα μέλη να αποφασίσουν για το κατεπείγον του θέματος και την συζήτησή του πριν από την έναρξη της συζήτησης των θεμάτων που είναι εγγεγραμμένα στην ημερήσια διάταξη της συνεδρίασης σύμφωνα με την παραπάνω διάταξη.

Με ομόφωνη απόφασή τους τα μέλη της Επιτροπής δέχθηκαν το κατεπείγον του θέματος που τέθηκε για συζήτηση εκτός ημερησίας .

Κατόπιν Ο Πρόεδρος της Δημοτικής Επιτροπής έθεσε υπόψη των μελών το με αριθ. πρωτ. 2727/11-02-2025 έγγραφο του Γραφείου Δημάρχου Λεβαδέων στο οποίο αναφέρονται:

*Λαμβάνοντας υπόψιν:*

*1. Τις διατάξεις των άρθρων 62,72 και 73 του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ Α’ 87), με τις τροποποιήσεις από τα άρθρα 8 και 9 του ν. 5056/2023 και το άρθρο 31 του ν. 5013/2023*

*2. Την υπ’ αριθμ. 303/30971/2-4-2024 (ΑΔΑ: Ψ2ΞΝ46ΜΤΛ6-Χ03) εγκύκλιο του Υπουργείου Εσωτερικών «Λειτουργία Δημοτικής Επιτροπής»*

*3. Την με αριθμ πρωτ. 2372/16-01-2025 απόφαση του Γραμματέα της Αποκεντρωμένης Διοίκησης Θεσσαλίας – Στερεάς Ελλάδας,*

*3. Την υπ’ αριθμ. 503/2024 (ΑΔΑ: 6ΗΔΟΩΛΗ-1ΓΖ), απόφαση της Δημοτικής Επιτροπής του Δήμου Λεβαδέων*

*Με την υπ’ αριθμ. πρωτ.2372/16-01-2025 απόφαση του, ο Γραμματέας της Αποκεντρωμένης Διοίκησης Θεσσαλίας – Στερεάς Ελλάδας, η οποία κοινοποιήθηκε στον Δήμο αυθημερόν, ακύρωσε την με αριθμ. 503/2024 απόφαση της Δημοτικής Επιτροπής του Δήμου Λεβαδέων περί «Έγκρισης σχεδίου και σύναψης προγραμματικής σύμβασης μεταξύ του Δήμου Λεβαδέων και του ΔΕΠΑΝ», για την υλοποίηση της Πράξης: «Κατασκευή εγκατάστασης καταφυγίου αδέσποτων ζώων (ενδιαίτημα σκύλων) και ορισμός μελών Κοινής Επιτροπής Παρακολούθησης», με το σκεπτικό ότι η σύμβαση δεν φέρει τα χαρακτηριστικά γνήσιας προγραμματικής συμφωνίας του άρθρου 100 του ν. 3852/2010.*

*Με βάση τα ανωτέρω εισηγούμαστε: Την άσκηση προσφυγής ενώπιον της Ειδικής Επιτροπής του άρθρου 152 του ν. 3463/2006, κατά της με αριθμ πρωτ. 2372/16-01-2025 απόφασης του Γραμματέα της Αποκεντρωμένης Διοίκησης Θεσσαλίας – Στερεάς Ελλάδας, λόγω ακύρωσης της υπ’ αριθμ. 503/2024 (ΑΔΑ: 6ΗΔΟΩΛΗ-1ΓΖ), απόφασης της Δημοτικής Επιτροπής του Δήμου Λεβαδέων*

Στη συνέχεια ο Πρόεδρος κάλεσε τα μέλη να αποφασίσουν σχετικά.

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθ. 503/2024 (ΑΔΑ: 6ΗΔΟΩΛΗ-1ΓΖ), απόφασης της Δημοτικής Επιτροπής

- Την με αριθμ πρωτ. 2372/16-01-2025 απόφασης του Γραμματέα της Αποκεντρωμένης Διοίκησης Θεσσαλίας – Στερεάς Ελλάδας

-Το με αριθ. πρωτ. 2727/11-02-2025 έγγραφο του Γραφείου Δημάρχου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την άσκηση προσφυγής ενώπιον της Ειδικής Επιτροπής του άρθρου 152 του ν. 3463/2006, κατά της με αριθμ πρωτ. 2372/16-01-2025 απόφασης του Γραμματέα της Αποκεντρωμένης Διοίκησης Θεσσαλίας – Στερεάς Ελλάδας, λόγω ακύρωσης της υπ’ αριθμ. 503/2024 (ΑΔΑ: 6ΗΔΟΩΛΗ-1ΓΖ), απόφασης της Δημοτικής Επιτροπής του Δήμου Λεβαδέων.

**Η απόφαση πήρε αριθμό 34/2025**

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΠΙΣΤΟ ΑΠΟΣΠΑΣΜΑ

Λιβαδειά 12 -02-2025

Ο ΠΡΟΕΔΡΟΣ

**ΤΑ ΜΕΛΗ**

1. Τουμαράς Βασίλειος

2. Αγνιάδης Παναγιώτης

3.Καλλιαντάσης Χρήστος ΔΗΜΗΤΡΙΟΣ Κ. ΚΑΡΑΜΑΝΗΣ

4. Μίχας Δημήτριος ΔΗΜΑΡΧΟΣ ΛΕΒΑΔΕΩΝ